Spotprentkunstenaar Konrad Rode | Durbanville, Bellville, Kaapstad, Johannesburg en Pretoria
Jy's hier: Tuis > Spotprente
Spotprente en strokiesprente
Kaapse spotprentkunstenaar Konrad Rode skep gereeld spotprente vir publikasie-omslae, opleidingsprogramme, opvoedingsprogramme en selfs boekomslae.
Konrad is sedert ouderdom 5 al 'n kamma-spotprenttekenaar, en is sterk beïnvloed deur Asterix en Obelix se avonture, soos mens kan sien aan sy styl. Konrad onthou nog hoe hy soggens sy ouers in die bed gegroet het met 'n mini-"koerant" wat strokiesprente agterin gehad het ;-)
Hierdie kliënt, Rode & Genote van Kaapstad, is 'n gesag oor eiendomsekonomie in Suid-Afrika, en Rode's Retail Report is een van hulle kwartaallikse verslae oor die Suid-Afrikaanse eiendomsekonomie. Die meeste illustrasies wat Konrad skep vir hierdie navorsingspublikasies word deels op rekenaar gedoen, wat hulle 'n gladder, meer professionele gevoel gee om Rode's se nuwe bygewerkte korporatiewe identiteit aan te vul.
Ons gebruik gereeld spotprente om 'n bietjie humor te voeg by die soms morbiede onderwerp van die ekonomie – iets wat deur sakemense sekerlik waardeer word wanneer hulle moeg is van slegte nuus hoor.
Hierdie spotprent is Konrad se gunsteling (in sy portefeulje). Die mees bevredigende spotprente is dié waar hy 'n kans kry om letterlik te spot met mense, so hierdie ene was maklik. As 'n spotprenttekenaar behou Konrad die reg om dit te doen, sien?
Die hoofopskrif van hierdie uitgawe van Rode's Retail Report sê: "Capitalization rates continue to strengthen."